## El Consell destaca que la Comunitat Valenciana lidera el descens de la desocupació juvenil a Espanya en novembre

*** El secretari autonòmic d’Ocupació ressalta que es registra el segon major descens anual de desocupació a Espanya, 23.000 persones desocupades menys que fa un any
* La Comunitat Valenciana lidera el creixement percentual mensual d’afiliats a Espanya**

El secretari autonòmic d’Ocupació, Antonio Galvañ, ha valorat les dades de desocupació registrada del mes de novembre en la Comunitat Valenciana que este dimarts ha fet públiques el Ministeri de Treball i Economia Social, i que reflectixen que s’ha produït una disminució de 2.641 persones desocupades.

Galvañ ha ressaltat que es tracta d’unes xifres que demostren que el mercat de treball valencià està madur i consolidat. El responsable d’Ocupació ha destacat especialment les bones xifres entre els i les valencianes més jóvens, un dels col·lectius en els quals més ha centrat la seua actuació Labora. Així, les dades reflectixen que “la Comunitat Valenciana lidera la baixada anual de jóvens menors de 25 anys parats a Espanya amb 2.856, una reducció del 13,1 %, el triple de l’experimentada a escala nacional”.

El director general de Labora ha expressat la satisfacció del Consell per l’evolució de la desocupació. “La Comunitat Valenciana registra 23.000 persones desocupades menys que fa un any”, ha manifestat Galvañ que ha recalcat que la valenciana és la segona autonomia, per darrere d’Andalusia, en descens anual de desocupats, amb -22.947 desocupats menys.

Les dades, segons ha informat Antonio Galvañ, reflectixen que la Comunitat Valenciana continua per davall del sostre dels 300.000 desocupats, i recupera la senda de descens amb 2.641 persones parades menys. A més, este mes deixa la xifra de desocupats més baixa d’un mes de novembre des de 2007.

D’altra banda, el secretari autonòmic d’Ocupació s’ha referit a les dades de contractació, que reflectixen de la mateixa manera un bon comportament. Així, segons ha detallat la Comunitat Valenciana lidera l’augment anual de contractes a Espanya, tant en valor absolut amb 10.557, com en valor relatiu amb 9,3 %, 9 punts per damunt del valor nacional (-0,4 %).

La Comunitat Valenciana lidera l’augment anual de contractes a Espanya tant en valor absolut amb 10.557, com en valor relatiu amb 9,3 %, 9 punts per damunt del valor nacional (-0,4 %).

**Afiliació a la Seguretat Social**

Galvañ s’ha referit també a les bones dades d’afiliació a la Seguretat Social. Així, la Comunitat Valenciana lidera el creixement percentual mensual d’afiliats a Espanya amb un +1 % (22.376 nous afiliats), més d’un punt respecte del total nacional (-0,07  %) i lidera el creixement percentual anual d’afiliats en la Seguretat Social a Espanya amb un +3,85% (83.925 nous afiliats), més d’un punt respecte del total nacional de 2,45%.

Quant als sectors econòmics, Galvañ ha destacat que la Comunitat Valenciana mostra un gran dinamisme en servicis, indústria i construcció. En este sentit, ha recalcat especialment les bones dades de la desocupació entre la indústria que deixa la millor dada de desocupació (34.324) per a un mes de novembre de tota la sèrie històrica (s’inicia en gener de 1996), amb una baixada interanual del -10 % que equival a -3.922 desocupats menys.

Fecha: 02/12/2025